۱۴۴۶-۱-۲۵ تاریخ نشر شوی خبرونه مرکزی ریاست د افغانی سرې میاشتې سرپرست عمومی رئیس ښاغلی شـ.ـیـ.ـخ الحـ.ـ.ـدیث شـ.ـ.ـهـاب الـ.ـ.ـدین دلاور نن چهارشنبه د محرم الحرام د میاشتې پر ۲۵ مه خپل کاری دفتر کې په افغانستان کې د ایم ایس ایف د پروګرامونو له مشرې آغلې چیکا او مل پلاوی سره وکتل. په پیل کې د افغانی سرې میاشتې سرپرست عمومی رئیس د دوی په راتګ خوښی څرګند کړه او په افغانستان کې یې د دوی فعالیتونه او خدمات بې طرفه او ګټور وبلل او له دوی څخه یې د بېلابېلو ناروغیو د مخنیوی او د ناروغانو د درملنې په برخه کې د همکارۍ او د ښې همغږۍ د رامنځته کولو غوښتنه وکړه. ورپسې آغلې چیکا د اېم اېس اېف له لوری په افغانستان کې د ٨ بېلابېلو روانو روغتیایی پروژو په اړه معلومات وړاندې کړل چې هدف یې په لرو پرتو سیمو کې اړمنو او بې وزله هېوادوالو ته د روغتیایی خدماتو وړاندې کول دی او هیله یې وښوده چې د روغتیا په برخه کې به خپلو همکاریو ته دوام ورکړو. ننګرهار نن چهارشنبه د محرم د میاشتې پر ۲۵مه، د افغانی سرې میاشتې له لوری د ننګرهار ولایت په بټی کوټ ولسوالۍ کې د سختو ورښتونو له امله له ۳۵۰ زیانمنو شویو او اړمنو کورنیو سره په ټولیزه توګه د ۲۸.۹۱۰ ټنه خوراکی توکو مرسته ترسره شوه، چې هرې کورنۍ ته ۸۲.۶ کیلو خوراکی توکی چې اوړه، وریژې، غوړی، لوبیا، بوره، روب، شین چای، مکرونی، مالګه او بیسکوټ په کې شامل وو؛ ورکړل شول.